
Parlamentul României

Camera Deputaţilor

COMISIA PENTRU ADMINISTRAŢIE PUBLICĂ  

      11 februarie 1998 
AMENAJAREA TERITORIULUI ŞI ECHILIBRU 

         Nr.440/XVIII/6
ECOLOGIC

A V I Z 

asupra propunerii legislative privind dezvoltarea turismului rural.



Cu adresa nr.358 din 22 ianuarie 1998, Comisia pentru administraţie publică amenajarea  teritoriului şi echilibru ecologic a fost sesizată în vederea dezbaterii şi avizării , cu propunerea legislativă privind dezvoltarea turismului rural. 



În urma examinării propunerii legislative sus-menţionate, care prin obiectul şi conţinutul său se încadrează în categoria legilor ordinare, în şedinţa din 10 februarie 1998, comisia a hotărât că aceasta nu poate fi avizată favorabil şi propune respingerea pentru următoarele motive: 



1. Stimularea turismului rural a fost reglementată recent prin Ordonanţa nr.63/ 1997 privind stabilirea unor facilităţi pentru dezvoltarea turismului rural, act normativ care soluţionează problematica ce se regăseşte în propunerea legislativă supusă analizei. 


2. Prin prevederile art.6 şi ale art. 8 lit.g) sunt date dispoziţii Ministerului Turismului şi Ministerului Agriculturii şi Alimentaţiei, dispoziţii care afectează bugetele acestor ministere, fără însă a exista acorduri în acest sens.


3. Potrivit prevederilor art. 8 lit.h) băncile sunt obligate să acorde credite cu dobândă subvenţionată ceea ce în condiţiile în care acestea urmează a fi privatizate, se constituie ca  o soluţie inacceptabilă.


4. Se impune introducerea în bugetul de stat a unor sume destinate subvenţiilor pentru dobânzi la creditele presupuse a fi acordate în respectivul an bugetar. 


5. Se introduce prin prevederile art. 8 lit.g) din nou, ideea elaborării şi folosirii unor proiecte tip atât pentru pensiunile turistice cât şi pentru cele agroturistice.

